ການພົບປະກັນລະຫວ່າງຜູ້ນໍາອາວຸໂສຂອງສະຫະລັດ ແລະຈີນ ທ່າມກາງຄວາມສໍາພັນທີ່ມີການໂຕ້ແຍ້ງກັນ
ເຊິ່ງມີລັກສະນະວ່າ ໄຕ້ຫວັນ ຄືເປົ້າໝາຍຫຼັກໃນການພົບປະດັ່ງກ່າວ
ສັນຍານຫຼ້າສຸດສໍາລັບຄວາມເຄັ່ງຕຶງ ລະຫວ່າງສະຫະລັດ ແລະ ຈີນ ກໍຄື ເຮືອບິນກອງທັບຈີນ ແລະ ຣັດເຊຍເຫຼົ່ານີ້ໄດ້ພາກັນບິນໄປໃກ້ໆກັບ ເຂດໜ່ານຟ້າພັນທະມິດໃນເຂດເອເຊຍຂອງສະຫະລັດ ເມື່ອທ້າຍເດືອນພຶດ ສະພາທີ່ຜ່ານມາ ຂະນະທີ່ປະທານາທິບໍດີສະຫະລັດ ທ່ານໂຈ ໄບເດັນ ເດີນ ທາງໄປຂົງເຂດເອເຊຍໂດຍມີຈຸດປະສົງເພື່ອຕ້ານຢັນລັດຖະບານປັກກິ່ງ ສົງຄາມຂອງຣັດເຊຍ ຢູ່ໃນຢູເຄຣນ, ມີແຕ່ເຮັດໃຫ້ການແບ່ງແຍກລະຫວ່າງ ສະຫະລັດ ແລະ ຈີນ ເລິກລົງໄປອີກ ເຖິງແມ່ນວ່າ ຈີນ ຈະບໍ່ໄດ້ສະແດງອອກເຖິງການສະໜັບສະໜຸນສົງຄາມຂອງ ຣັດເຊຍກໍຕາມແຕ່ເຂົາເຈົ້າກໍໃຫ້ຄໍາໝັ້ນວ່າ ຈະເປັນພັນທະມິດທີ່ໃກ້ຊິດກັນ, ເຊິ່ງໄດ້ເຮັດໃຫ້ຫຼາຍໆຄົນໃນວໍຊິງຕັນມີຄວາມເປັນຫ່ວງ ທ່ານໂຈເຊັບ ໂບສໂກ (Joseph Bosco), ອະດີດເຈົ້າໜ້າທີ່ຂອງທໍານຽບຫ້າ ແຈກ່່າວວ່າ: ຈີນມອງວ່າໄຕ້ຫວັນທີ່ເປັນປະຊາທິປະໄຕນັ້ນ ຄືສ່ວນນຶ່ງຂອງດິນແດນຕົນ ພວກເຂົາຂົ່ມຂູ່ວ່າ ຈະເອົາໄຕ້ຫວັນມາໂດຍການໃຊ້ກອງກໍາລັງທາງທະຫານ ທ່ານໄບເດັນ ໄດ້ໃຫ້ສັນຍາວ່າ ສະຫະລັດຈະປົກປ້ອງໄຕ້ຫວັນ ຖ້າຫາກຈີນ ຫາກເຂົ້າໄປບຸກລຸກ, ເຊິ່ງໄດ້ເພີ້ມຄວາມຢ້ານກົວກ່ຽວກັບຄວາມຂັດແຍ້ງຂອງ ປະເທດມະຫາອໍານາດທັງສອງ ໄຕ້ຫວັນ ຈະເປັນເປົ້າໝາຍຫຼັກ ເມື່ອທ່ານອອສຕິນ ພົບປະເຈລະຈາ ກັບຄູ່ຕໍາ ແໜ່ງຈີນຂອງທ່ານໃນປະເທດສິງກະໂປອາທິດນີ້, ເຖິງແມ່ນນັກວິເຄາະ ຈະ ກ່າວວ່າການພົບປະດັ່ງກ່າວເບິ່ງຄືວ່າຈະບໍ່ສົ່ງຜົນໃຫ້ມີຄວາມຄືບໜ້າໃດໆເລີຍກໍຕາມ ທ່ານລິມ ໄຕ ເຫວີຍ (Lim Tai Wei), ຜູ້ຊ່ວຍອາວຸໂສ ດ້ານງານວິໄຈ ແຫ່ງມະຫາວິທະຍາໄລສິງກະໂປ ກ່າວວ່າ: ທັງສະຫະລັດ ແລະຈີນ ຕ່າງກໍເພີ້ມຄວາມອາດສາມາດທາງທະຫານຂອງ ເຂົາເຈົ້າໃນຂົງເຂດບໍລິເວນອ້ອມຮອບໄຕ້ຫວັນ, ອັນໄດ້ສ້າງຄວາມຢ້ານກົວໃຫ້ ແກ່ຫຼາຍໆປະເທດວ່າ ເຂົາເຈົ້າອາດນໍາໄປສູ່ຄວາມຂັດແຍ້ງອັນຍິ່ງໃຫຍ່ໄດ້, ເຊິ່ງທ່ານລິມ ໄຕ ເຫວີຍ ກ່າວວ່າ: ມີບາງຂົງເຂດທີ່ເປັນໄປໄດ້ວ່າສາມາດມີການຮ່ວມມືກັນໄດ້ລະຫວ່າງສະຫະລັດ ແລະຈີນ ອັນລວມມີການປ່ຽນແປງທາງສະພາບອາກາດ ແລະບັນຫາດ້ານນິວ ເຄລຍຂອງເກົາຫຼີເໜືອ, ແຕ່ ດ້ວຍຄວາມສໍາພັນໃນສະພາບປັດຈຸບັນຂອງ ພວກເຂົາເຈົ້າ, ຂອບເຂດເພື່ອໃຫ້ດໍາເນີນງານຮ່ວມກັນອາດຈະມີຫນ້ອຍ